ပတ်ဘိုဂွံ

ပတ်ဘိုဂွံ (; ၁၆ ဇွန် ၁၉၉၃ မွေး) သည် တောင်ကိုရီးယားသရုပ်ဆောင်တဦး ဖြစ်ပြီး Hello Monster(၂၀၁၅)၌ စိတ္တဇရှေ့နေအဖြစ်လည်းကောင်း၊ Reply 1988 (၂၀၁၅)၌ ဉာဏ်ကြီးရှင် ဂိုကစားသမားအဖြစ်လည်းကောင်း၊ Love in the Moonlight (၂၀၁၆)၌ ဂျိုဆွန်အိမ်ရှေ့စံအဖြစ်လည်းကောင်း ပြောင်မြောက်စွာ သရုပ်ဆောင်နိုင်၍ ချီးမွမ်းမှု ခံရသည်။

ပတ်သည် ကေဘီအက်စ်မှ ချီးမြှင့်သော သရုပ်ဆောင်ထူးချွန်ဆုကို ရသည်သာမက အခြားဆုပေါင်းများစွာကိုလည်း ရရှိခဲ့သည်။ ၂၀၁၆ ၌ Gallup Korea မှ တနှစ်တာ သရုပ်ဆောင်အဖြစ် သတ်မှတ်ခံရပြီး စစ်တမ်း၌ ပထမဆုံး ပါဝင်လာသော အငယ်ဆုံး သရုပ်ဆောင်ဖြစ်လာသည်။

ငယ်ဘဝနှင့်ပညာရေး 
၁၆ ဇွန် ၁၉၉၃ ဆိုးလ်၌ မွေးသော ပတ်သည် မွေးချင်းသုံးဦးအနက် အငယ်ဆုံးဖြစ်သည်။ ဘိုဂမ်(အသံဖလှယ်ခြင်းမှားနေပါက ပြင်ပေးပါ)ဟူသည်မှာ ခရစ်ယာန်ဘုန်းတော်ကြီးက မှည့်ပေးထားခြင်း ဖြစ်ပြီး ရတနာဓားဟူသတည်း။ သူ လေးတန်း၌ မိခင်ကွယ်လွန်သည်။ အသက်ငါးနှစ်နှင့် ပီယာနိုကို စတင်သင်ယူပြီး ဘုရားကျောင်း၌ ဓမ္မတေးအဖွဲ့ဝင်လည်း ဖြစ်သည်။

ဆိုးလ် မို့ဒုံအလယ်တန်းကျောင်းရေကူးအသင်း၌ ပါသည်။ အထက်တန်းဒုတိယနှစ်တွင် ထင်ရှားသော တေးလင့်အေဂျင်စီများသို့ ပီယာနိုကိုယ်တိုင်တီး၊ ကိုယ်တိုင်ဆိုထားသော ဗီဒီယိုကို ပို့ခဲ့ရာ၊ ကမ်းလှမ်းမှုများစွာ ရရှိသည်။မူလက အဆိုတော် သီချင်းရေးဆရာ ဖြစ်ချင်ခဲ့သော်လည်း၊ သရုပ်ဆောင်ပိုင်း၌ တော်လိမ့်မည်ဟူသော အကြံပြုချက်ကြောင့် သူ့အနုပညာလမ်းကြောင်း ပြောင်းလဲသွားလေသည်။ ၂၀၁၂ ၌ ရှင်မို့အထက်တန်းကျောင်း အောင်ပြီးလျှင်၊ ၂၀၁၄ မတ်၌ မြောင်ဂျီတက္ကသိုလ်၏ ရုပ်ရှင်နှင့် တေးဂီတပညာ တက်ရောက်ရန် စာရင်းသွင်းခဲ့သည်။ နောက်တနှစ်တွင် တက္ကသိုလ်ကိုယ်စားပြု နိုင်ငံရပ်ခြားယဉ်ကျေးမှုဖလှယ်ရေးအစီအစဉ်ဖြင့် အင်္ဂလန်၊ ပြင်သစ်၊ အီတလီနှင့် ဆွစ်ဇာလန်ရှိ မြို့များသို့ ခရီးသွားခဲ့ရသည်။

အနုပညာခရီး

2011–2013: အစ 
သည်းထိတ်ရင်ဖို  Blind (၂၀၁၁)၌ ဇာတ်ရံအဖြစ်   Sidus HQ လက်အောက်မှ သရုပ်ဆောင်အဖြစ် ပွဲဦးထွက်လာသည်။  နောက်တွင် ပန်းပွင့်ဖျော်ဖြေရေးနှင့် ဆက်သွယ်ပြီး အက်ရှင်ဟာသရုပ်ရှင် Runway Cop (၂၀၁၂)၊ Still Picture(၂၀၁၂)နှင့်  Bridal Mask (၂၀၁၂)တို့၌ ပါခဲ့သည်။ ၂၀၁၃ ၌ ပလေးဘွိုင်း ဘေဂျုံးအို့ ဇာတ်ရုပ်ဖြင့်  Wonderful Mama ၌ ပထမဆုံးခေါင်းဆောင်ဖြစ်ခဲ့သည်။

2014–2015: လူကြိုက်များလာခြင်းနှင့် ချီးကျူးခံရခြင်း 
၂၀၁၄ ၌  Wonderful Days တွင် လီဆိုးဂျင်၏ လူငယ်ဘဝအဖြစ်လည်းကောင်း၊ ဂျပန်မန်ဂကို မှီငြမ်းသော Cantabile Tomorrow ၌ လည်းကောင်း သရုပ်ဆောင်သည်။  ထို့ကြောင့် ကေဘီအက်စ်ရုပ်သံဆုပေးပွဲနှင့်  APAN ကြယ်ပွင့်ဆုပေးပွဲတို့၌ အကောင်းဆုံးမျက်နှာသစ်သရုပ်ဆောင်ဆုကို လျာထားခံရသည်။

ကိန်းရုပ်ရှင်ပွဲတော်၌ ပြသပြီး ဝေဖန်မှုများစွာခံရသည့်အပြင် ဘုတ်ချိတ်သွားသော  A Hard Day (၂၀၁၄)နှင့် သမိုင်းတလျှောက် အမြတ်အစွန်းအရဆုံး ကိုရီးယားရုပ်ရှင် ဖြစ်လာသည့်  The Admiral: Roaring Currents (၂၀၁၄)၌ ပါဝင်ခဲ့သည်။

၂၀၁၅ မေ၌ Red Velvet ၏ အိုင်းရင်းနှင့် ပူးတွဲ၍   Music Bank ၌ တင်ဆက်သူလုပ်ရာ၊ သူတို့၏ အပေးအယူမျှ လိုက်ဖက်မှုစွမ်းရည်၊ အဆိုနှင့် တင်ဆက်ပုံတို့၌ပါ ပရိသတ်အာရုံစိုက်မှု ရရှိသည်။  သတင်းစာက ရှိုးပွဲ၏ ၁၈ နှစ်သမိုင်းအတွင်း အလိုက်ဖက်ဆုံး ပါတနာများထဲမှ တစုံတွဲဟု ခေါ်ဝေါ်ပြီး၊ ပတ်သည် ကေဘီအက်စ်ဖျော်ဖြေရေးဆုပေးပွဲ၌ အကောင်းဆုံးလူသစ်ဆုကို ရရှိသည်။ 

မှုခင်းဇာတ်လမ်းတွဲဖြစ်သော  Hello Monster (၂၀၁၅)၌ သူ၏ တမူထူးခြားစွာ ကွဲထွက်နေသော ဇာတ်ရုပ်ကြောင့် ပရိသတ်များထံမှ လှိုက်လှဲသော အမြင်များနှင့် ဝေဖန်မှုများစွာ ရရှိခဲ့ပြီးလျှင်၊  နှစ်ကုန် ကေဘီအက်စ်ရုပ်သံဆုပေးပွဲ၌ လူကြိုက်များဆုနှင့် အကောင်းဆုံးဇာတ်ပို့ဆုကို ရရှိခဲ့လေသည်။  ထိုနှစ်၌ပင် ကိန်းရုပ်ရှင်ပွဲတော်၌ ပြသသော လော့ကာကောက်ရမိန်းကလေး၌ ပါဝင်ခဲ့သည်။ ဇာတ်ရုပ်ပီပြင်မှုကြောင့် ပေဆန်အနုပညာဆုပေးပွဲ၌ အကောင်းဆုံးရုပ်ရှင်မျက်နှာသစ်ဆုအတွက် လျာထားခံရလေသည်။

ထို့နောက် အခပေးတီဗီ  tvN ၏ လူသိများသော  Reply စီးရီး၏ တတိယအကျော့၌ ခေါင်းဆောင်အဖြစ် ရိုက်ကူးခဲ့သည်။ ၁၉၈၀ ပြည့်နှစ် ဆိုးလ်ကို အခြေတည်ထားပြီး၊ ဂိုကစားသမား ချွိုင်တက်အဖြစ် ပါခဲ့သည်။ ၎င်းစီးရီးကို ပရိသတ်က အဆင့် ၁၈.၈ ပေးကြရာ ကိုရီးယားအခပေးတီဗီသမိုင်း၌ အမြင့်ဆုံးဖြစ်ခဲ့သည်။ ထို့ကြောင့် ပတ်သည် ကိုရီးယား၌သာ ကျော်ကြားသည်သာမက ထိပ်တန်းတရုတ်ဂီတဆုပေးပွဲက သူ့ကို အကောင်းဆုံး နိုင်ငံတကာအနုပညာဆုနှင့် ကိုရီးယားလှိုင်းကြယ်ပွင့်အဖြစ် သတ်မှတ်ခဲ့သည်။ အမေရိကန်အခြေစိုက်  DramaFever ဆုပေးပွဲ၌ အကောင်းဆုံး အလားအလာရှိ ကြယ်ပွင့်ဆုကို ပေးပြီး၊ tvN10 က အာရှကြယ်ပွင့်ဆုကို ပေးလေသည်။  ရီပလိုင်းတွင် အနုပညာထူးချွန်မှုကြောင့် အေပန် ကြယ်ပွင့်ဆုပေးပွဲ၌  အကောင်းဆုံး မျက်နှာသစ်ဆုရပြီး၊ ပေဆန်အနုပညာဆုပေးပွဲ၌ အိုင်ချိယီ ကမ္ဘာ့ကြယ်ပွင့်ဆုအတွက်မူ လျာထားခံရလေသည်။

2016–present: Mainstream success 

၂၀၁၆ အစ၌ tvN ၏ ခရီးသွားအစီအစဉ်  Youth Over Flowers: Africa ၌ ပါဝင်ခဲ့သည်။ တူးဒေးအင်န်ဝမ်းနိုက်အစီအစဉ်၌ ဧည့်သည်အဖြစ် ပါရာ၊ ပရိသတ်မျှဝေမှု ၁၉.၉ ရာခိုင်နှုန်းဖြင့် ရှိုးပွဲ၏ နှစ်နှစ်အတွင်း အမြင့်ဆုံးသတ်မှတ်ချက် ဖြစ်ခဲ့သည်။  မြူးဇစ်ဘဏ်၏ တင်ဆက်သူအဖြစ် တနှစ်ကျော်ကြာခဲ့ပြီးနောက် ဇွန် ၂၀၁၆ ၌ ထွက်လိုက်သည်။

၂၀၁၆ ဩဂုတ်၌ လူငယ်ကြိုက် sageuk Love in the Moonlight ၌ ကင်ယူဂျောင်နှင့်အပြိုင်သရုပ်ဆောင်သည်။  ပြည်တွင်းပြည်ပ၌ လရောင်အောက်ကအချစ်(တိမ်ခြယ်လရောင်ဟုလည်း သိ)ဇာတ်လမ်းတွဲသည် ပရိသတ် ကြည့်ရှုနှုန်း ၂၃.၃ ရခဲ့သည်။ ၎င်းလူကြိုက်များမှုကို လရောင်ရောဂါလက္ခဏာဟု ခေါ်ကြပြီး၊ ပတ်၏ စွယ်စုံရအနုပညာကို မှတ်ကျောက်တင်နိုင်ခဲ့ခြင်း ဖြစ်သည်။  လရောင်၏ နောက်ခံသီချင်း ငါ့လူကို သူ၏ ပထမဆုံးသီဆိုထားသော သီချင်းအဖြစ် ဖြန့်ချိလိုက်ရာ၊ Melon, Mnet, Bugs, olleh, Soribada, Genie, Naver နှင့် Monkey3 တို့၏ ဇယား၌ ထိပ်စွဲလေပြီး၊ Gaon Music Chart ဇယား၌ အဆင့် ၃ ရလေသည်။

ထို့နောက် ၂၀၁၇ ထိ အရှေ့နှင့် အရှေ့တောင်အာရှဒေသများရှိ မြို့ရှစ်မြို့သို့ သွားရောက်၍ သူ၏ ပရိသတ်များနှင့် ပထမဆုံးတွေ့ဆုံသမှု ပြုလေသည်။

ဖန်တွေ့ဆုံပွဲ 
၂၀၁၆ ဇန်နဝါရီ၌ ဟယ်လိုမွန်းစတားဇာတ်လမ်းတွဲတွင် အတူသရုပ်ဆောင်သော မင်းသမီး ဂျန်နာရာနှင့် သတင်းထွက်ရာ၊ ဂျန်နာရာဘက်မှ ကောလာဟလဖြစ်ကြောင်း ဖြေရှင်းခဲ့ရသည်။ 

ဇန်နဝါရီ၌ ဆိုးလ်မြို့၌ ပထမဆုံးပရိသတ်တွေ့ဆုံပွဲလုပ်ရာ စာရင်းပေးသွင်းတက်ရောက်သူ များပြားခြင်းကြောင့် မူလသတ်မှတ်ထားသော လူ ၇၀၀ အစား လူ ၃၀၀၀ ဆန့် စတိတ်စင်သို့ အလျင်အမြန် ပြောင်းရွှေ့ခဲ့ရလေသည်။

မီဒီယာအမြင် 
မျိုးဆက်သစ်　 Hallyu　ကြယ်ပွင့်အဖြစ်　သတ်မှတ်ခံရသော　ပတ်သည်　ကိုယ်ရည်ကိုယ်သွေးမှာလည်း　ထူးချွန်လေသည်။ လုပ်ဖော်ကိုင်ဖက်များက သူ့ကို ကြင်နာတတ်၍ ယဉ်ကျေးပျူငှာသည်ဟု ဖော်ပြပြီး ကြော်ငြာရှင်များကမူ ကလေးဆန်၍ ယောက်ျားပီသသည်၊ တည်ငြိမ်၍　အဆင့်အတန်းမြင့်သည့်ပုံရိပ်ဖြစ်သည်၊ ဉာဏ်ကောင်း၍ အကောင်းမြင်တတ်သည်စသဖြင့် ချီးမွမ်းကြသည်။　 သူ့၏　တဟုန်ထိုးပေါက်ထွက်လာသော လွှမ်းမိုးမှုကို　ဘိုဂွံပြုစားမှုဟု အမွန်းတင်ပြီး　လရောင်ဇာတ်ကားပြီးနောက် နိုင်ငံ့အိမ်ရှေ့စံအဖြစ်　တင်စားကြလေသည်။ သားမက်တော်လိုခြင်း အခံရဆုံးသူအဖြစ်လည်း ပြည့်သားမက်ဟု ချစ်စနိုးခေါ်ကြလေသည်။

ထောက်ခံကြော်ငြာပေးခြင်း 
ပတ်သည်　ကိုရီးယားပြည်တွင်းပြည်ပ၌ ရှိသော　နာမည်ကြီးအမှတ်တံဆိပ်အတော်များများကို　ကောင်းမွန်ကြောင်း ထောက်ခံချက်ပေးရသူ　ဖြစ်သည်။

Filmography

ရုပ်ရှင်

ရုပ်သံဇာတ်လမ်းတွဲများ

Variety show

Music video

တင်ဆက်ခြင်း

တေးသံသွင်းဓာတ်ပြား

နောက်ခံသီချင်း

ဖန်တွေ့ဆုံပွဲ

ကိုးကား

၁၉၉၃ မွေးဖွားသူများ
သက်ရှိထင်ရှားပုဂ္ဂိုလ်များ
တောင်ကိုရီးယား အမျိုးသား ရုပ်ရှင်သရုပ်ဆောင်များ